Nov 21,2017
13వేల కోట్లకు డిజిటల్‌ ప్రకటనలు
న్యూఢిల్లీ : దేశంలో డిజిటల్‌ ప్రకటనలకు ఆదరణ భారీగా పెరుగుతున్నట్టుగా ఒక అధ్యాయనంలో తేలింది. పెద్ద ఎత్తున స్మార్ట్‌ఫోన్ల వినియోగం పెరగడానికి తోడు టెలికాం కంపెనీల మధ్య నెలకొన్న తీవ్ర పోటీ వల్ల డేటా చార్జీలు తగ్గడం ఈ ప్రకటనలకు ఊతం ఇస్తున్నాయని పరిశ్రమల బాడీ అసోచామ్‌, కేపీఎంజీ నిర్వహించిన సర్వేలో వెల్లడయ్యింది. 2018 డిసెంబర్‌ నాటికి దేశంలో డిజిటల్‌ ప్రకటనలపై మొత్తం రూ.13వేల కోట్లకు చేరనుందని అంచనా వేశాయి. ప్రస్తుతం ఈ వ్యయం రూ.9,800 కోట్ల దరిదాపుల్లో ఉంది. దీంతో పోల్చితే వచ్చే ఏడాది 35% పెరుగుదల ఉంటుందని పేర్కొంది. 2016లో డిజిటల్‌ ప్రకటనలపై వ్యయం రూ.7,500 కోట్లగా ఉంది. రానున్న రోజుల్లో డిజిటల్‌ వాడకం పెరగడం వల్లే మేలు జరిగిందని పేర్కొంది.
మీ స్నేహితులకు రికమెండ్ చెయ్యండి